**บันทึกข้อความ**

**ด่วนที่สุด**

**ส่วนราชการ** สำนักงานอธิการบดี มหาวิทยาลัยราชภัฏสกลนคร โทร IP - Phone 72

**ที่** อว 0621.01 /ว 344 **วันที่** 26 มิถุนายน ๒๕68

**เรื่อง** ทบทวนแผนยุทธศาสตร์สำนักงานอธิการบดี ระยะ 5 ปี (พ.ศ. 2569 – 2573)

เรียน ผู้อำนวยการ หัวหน้างาน หัวหน้าหน่วย

 **๑. ต้นเรื่อง/เรื่องเดิม**

 ด้วยสำนักงานอธิการบดี จะดำเนินการทบทวนแผนยุทธศาสตร์สำนักงานอธิการบดี ระยะ 5 ปี (พ.ศ. ๒๕๖9 – ๒๕73) เพื่อให้สอดคล้องกับแผนยุทธศาสตร์มหาวิทยาลัยราชภัฏสกลนคร ระยะ 5 ปี (พ.ศ. ๒๕๖9 – ๒๕73) เพื่อนำมาประกอบการทบทวนแผนยุทธศาสตร์ สำนักงานอธิการบดี

**๒. ข้อเท็จจริง**

 การจัดทำแผนยุทธศาสตร์สำนักงานอธิการบดีดังกล่าว ใช้กระบวนการมีส่วนร่วมจาก
ทุกส่วนราชการภายในสำนักงานอธิการบดี พร้อมรับฟังข้อคิดเห็นและข้อเสนอแนะจากผู้มีส่วนได้ ส่วนเสีย จากภายในและภายนอก สำนักงานอธิการบดี แล้วนำมาปรับปรุงแผนยุทธศาสตร์สำนักงานอธิการบดี

 **๓. ข้อเสนอเพื่อพิจารณา**

 ในการนี้ จึงขอความอนุเคราะห์หน่วยงานของท่านดำเนินการทบทวนประเด็น เช่น SWOT วิสัยทัศน์ ค่านิยม สมรรถนะหลัก วัฒนธรรมองค์กร ประเด็นยุทธศาสตร์ ตัวชี้วัด (KPI) (เอกสารแนบ) **ภายในวันอังคารที่ 7 กรกฎาคม 2568** สอบถามข้อมูลเพิ่มเติมได้ที่นางสาวชนกญาดา โคตรสาลี
ตำแหน่งนักวิเคราะห์นโยบายและแผนปฏิบัติการ IP PHONE 72

 จึงเรียนมาเพื่อพิจารณาและดำเนินการ

 (นายเกษม บุตรดี)

 ผู้อำนวยการสำนักงานอธิการบดี



....................................ร่าง/พิมพ์
....................................ตรวจ

**แบบระดมความคิดเห็นเพื่อทบทวนแผนยุทธศาสตร์สำนักงานอธิการบดี
ระยะ 5 ปี (พ.ศ. 2569 – 2573)**

**เรียน** ผู้อำนวยการกอง หัวหน้างาน หัวหน้าหน่วย

แบบสำรวจฉบับนี้มีวัตถุประสงค์เพื่อรวบรวมความคิดเห็นและข้อเสนอแนะอันมีค่าของท่าน ในการทบทวนและปรับปรุงแผนยุทธศาสตร์ของสำนักงานอธิการบดี เพื่อให้สอดคล้องกับสถานการณ์ปัจจุบันและอนาคตที่เปลี่ยนแปลงไป ข้อมูลที่ท่านให้จะถูกนำไปใช้เพื่อวิเคราะห์และกำหนดทิศทางในการพัฒนาองค์กรให้มีประสิทธิภาพยิ่งขึ้น

### **🟊ส่วนที่ 1: ข้อมูลทั่วไป**

* **งาน/หน่วย:** ………………………………………………. ○ กองกลาง ○ กองนโยบายและแผน ○ กองพัฒนานักศึกษา

**🟊ส่วนที่ 2: การทบทวน SWOT (จุดแข็ง จุดอ่อน โอกาส อุปสรรค)**

**คำชี้แจง:** โปรดระบุความคิดเห็นของท่านเกี่ยวกับ SWOT ของสำนักงานอธิการบดี ที่ได้มีการสำรวจและทบทวน SWOT เมื่อวันที่ 4 กุมภาพันธ์ 2568 ในการนี้จึงขอให้หน่วยงานได้ทบทวน SWOT เพื่อนำไปสู่การทบทวนแผนยุทธศาสตร์ ระยะ 5 ปี (พ.ศ. 2569 – 2573) ให้สอดคล้องกับแผนยุทธศาสตร์ มหาวิทยาลัยราชภัฏสกลนคร ระยะ 5 (พ.ศ. 2569 – 2573)

**1.** **จุดแข็ง (Strengths):** สิ่งที่สำนักงานอธิการบดีทำได้ดี มีความโดดเด่น หรือเป็นข้อได้เปรียบเมื่อเทียบกับองค์กรอื่น (เช่น บุคลากรที่มีความเชี่ยวชาญ, ระบบงานที่มีประสิทธิภาพ, เทคโนโลยีที่ทันสมัย, การสนับสนุนจากผู้บริหาร)

| **ที่** | **ประเด็นสำคัญที่มีผลต่อการเปลี่ยนแปลงองค์กร** |
| --- | --- |
| 1 | สำนักงานอธิการบดีเป็นศูนย์รวมของภารกิจด้านการบริหารจัดการที่สนับสนุนภารกิจหลักให้กับมหาวิทยาลัยเพื่อการขับเคลื่อนและถ่ายทอดลงสู่ส่วนราชการ  |
| 2 | เป็นแหล่งข้อมูลที่เป็นปัจจุบันด้านการบริหารเพื่อการตัดสินใจที่สำคัญของผู้บริหารในการบริหารงานของมหาวิทยาลัย |
| 3 | สำนักงานอธิการบดีสนับสนุนอุปกรณ์ในการทำงานอย่างเพียงพอให้กับหน่วยงาน |
| 4 | นำเทคโนโลยีมาใช้ในการปฏิบัติงานและปรับกระบวนการทำงานให้เป็นระบบดิจิทัลเพิ่มขึ้นอย่างต่อเนื่อง |
| 5 | บุคลากรส่วนใหญ่ มีประสบการณ์และอยู่ในช่วงวัยที่สามารถเรียนรู้และพัฒนาตนเองเพื่อพัฒนางานให้มีประสิทธิภาพ |
| 6 | มีการทำงานเป็นทีม มุ่งมั่น เสียสละทุ่มเทเวลาการทำงาน และมีการปรึกษาหารือภายในและภายนอก สำนักงานอธิการบดีในการทำงานเพื่อให้บรรลุวัตถุประสงค์ร่วมกัน |
| 7 | สำนักงานอธิการบดีได้รับงบประมาณในการพัฒนาบุคลากรในสายงานวิชาชีพอย่างเพียงพอ |
| 8 | ผู้บริหารให้ความสำคัญกับสำนักงานอธิการบดีในการพัฒนางานและส่งเสริมการพัฒนางานให้เกิดประสิทธิภาพและประสิทธิผลมากขึ้น |
| 9 | บุคลากรสำนักงานอธิการบดีมีเป้าหมายหลักร่วมกันคือ การให้บริการ |

**คำตอบ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** **จุดอ่อน (Weaknesses):** สิ่งที่สำนักงานอธิการบดีควรปรับปรุงหรือพัฒนา เพื่อเพิ่มประสิทธิภาพในการดำเนินงาน หรือข้อจำกัดภายในองค์กร (เช่น การขาดแคลนบุคลากรบางสาขา, กระบวนการทำงานที่ซับซ้อน, การสื่อสารภายในที่ยังไม่ทั่วถึง, ข้อจำกัดด้านงบประมาณ)

| **ที่** | **ประเด็นสำคัญที่มีผลต่อการเปลี่ยนแปลงองค์กร** |
| --- | --- |
| 1 | การวางแผนและการบริหารจัดการ การใช้งบประมาณไม่ตรงตามเป้าหมายที่กำหนดไว้ |
| 2 | การกำหนดตัวชี้วัด ไม่สามารถสะท้อนผลลัพธ์ที่เป็นรูปธรรม |
| 3 | การพัฒนานักศึกษาให้มีอัตลักษณ์ “บัณฑิตเป็นคนดี มีจิตสาธารณะ และทักษะวิชาชีพ” ยังปรากฎผลไม่เป็นรูปธรรม |
| 4 | สภาพแวดล้อมด้านกายภาพและภูมิทัศน์ยังขาดความเป็น Green University |
| 5 | กระบวนการขั้นตอนการทำงาน (Flow Chart) หรือ ผังการทำงาน มีเฉพาะบางหน่วยงาน |
| 6 | บุคลากรที่ได้รับการแต่งตั้งให้เข้าสู่ตำแหน่งที่สูงขึ้นมีสัดส่วนน้อย |
| 7 | บุคลากรทำงานแทนกันไม่ได้ เนื่องด้วยไม่มีระบบพี่เลี้ยง ในกรณีที่อีกคนติดภารกิจหรือไปราชการ |
| 8 | ขาดการวางแผนการพัฒนาบุคคลากรรายบุคคล |
| 9 | บุคลากรขาดความกระตือรือร้นในการเรียนรู้และพัฒนาตนเอง รวมทั้งการปรับตัวเพื่อรองรับการเปลี่ยนแปลงในยุค New normal |
| 10 | บุคลากรบางส่วนยังขาดความกระตือรือร้นในการเรียนรู้และบูรณาการเรียนรู้กันระหว่างหน่วยงาน |
| 11 | บุคลากรขาดทักษะภาษาต่างประเทศ เช่น ภาษาอังกฤษ ฯลฯ |
| 12 | ส่วนใหญ่ทำงานแบบตั้งรับ (Routine) มากกว่าการทำงานเชิงรุก |
| 13 | การประชาสัมพันธ์ และสื่อสารทำความเข้าใจและการสร้างภาพลักษณ์องค์กร ยังมีน้อย |

**คำตอบ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3**. **โอกาส (Opportunities):** ปัจจัยภายนอกที่สำนักงานอธิการบดีสามารถนำมาใช้ให้เกิดประโยชน์ หรือเป็นช่องทางในการพัฒนาองค์กรให้ก้าวหน้ายิ่งขึ้น (เช่น นโยบายภาครัฐที่เอื้อต่อการพัฒนา, เทคโนโลยีใหม่ๆ ที่สามารถนำมาประยุกต์ใช้, ความร่วมมือกับหน่วยงานภายนอก)

| **ที่** | **ประเด็นสำคัญที่มีผลต่อการเปลี่ยนแปลงองค์กร** |
| --- | --- |
| 1 | มีเครือข่ายความร่วมมือจากหน่วยงานอื่น/สถาบันอื่น ทำให้เกิดการแลกเปลี่ยนเรียนรู้อย่างต่อเนื่อง |
| 2 | พระราโชบายด้านการศึกษาของรัชกาลที่ 10 มุ่งเน้นพัฒนานักศึกษาให้มีคุณลักษณะ 4 ประการ คือ “มีทัศนคติที่ดี มีพื้นฐานชีวิตที่มั่นคงแข็งแรง มีอาชีพมีงานทำ และเป็นพลเมืองที่ดีของสังคม” ซึ่งสอดคล้องกับอัตลักษณ์ของมหาวิทยาลัย “บัณฑิตเป็นคนดี มีจิตสาธารณะ และทักษะวิชาชีพ” |
| 3 | ระเบียบข้อบังคับและนโยบายของมหาวิทยาลัยในการสนับสนุนให้บุคลากรเข้าสู่ตำแหน่งที่สูงขึ้น |
| 4 | นโยบายของมหาวิทยาลัยในการส่งเสริม สนับสนุนให้บุคลากรทำวิจัย R to R เพื่อพัฒนางาน/หน่วยงาน |
| 5 | มหาวิทยาลัยมุ่งเน้นการเป็น Green University |
| 6 | สำนักงานอธิการบดีให้โอกาสในการพัฒนาตนเองในด้านการศึกษา ฝึกอบรม เพิ่มพูนความรู้ |
| 7 | มหาวิทยาลัยมุ่งเน้นการมีส่วนร่วมของทุกภาคส่วนในการลงพื้นที่เพื่อพัฒนาท้องถิ่นตามพระราชโชบาย |
| 8 | เทคโนโลยีการสื่อสารที่พัฒนาขึ้น ส่งผลให้การสื่อสารและการประชาสัมพันธ์ข้อมูลข่าวสารไปยังภายในและภายนอกหน่วยงาน หรือมหาวิทยาลัย เป็นไปอย่างรวดเร็ว และขยายขอบเขตได้กว้างขึ้น โดยผ่านทาง Website, Facebook, Line เป็นต้น |
| 9 | มหาวิทยาลัยมุ่งเน้นการพัฒนาระบบเทคโนโลยีดิจิทัลมาใช้ในการบริหารจัดการและการตัดสินใจ เพื่อมุ่งสู่การเป็น Smart University |

**คำตอบ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** **อุปสรรค (Threats):** ปัจจัยภายนอกที่อาจส่งผลกระทบในเชิงลบ หรือเป็นความท้าทายต่อการดำเนินงานของสำนักงานอธิการบดี (เช่น การเปลี่ยนแปลงกฎระเบียบ, การแข่งขันที่เพิ่มขึ้น, สถานการณ์เศรษฐกิจที่ไม่แน่นอน, การแพร่ระบาดของโรค)

| **ที่** | **ประเด็นสำคัญที่มีผลต่อการเปลี่ยนแปลงองค์กร** |
| --- | --- |
| 1 | ความคาดหวังของผู้รับบริการต่อการได้รับบริการที่มีคุณภาพ สะดวก รวดเร็ว ทันใจ และความปลอดภัย |
| 2 | นโยบายด้านการเงินการคลังและระเบียบข้อบังคับการเบิกจ่ายจากภาครัฐที่เข้มงวด ทำให้ขาดความคล่องตัวในการปฏิบัติงาน เช่น การจัดซื้อ จัดจ้าง การเบิกจ่ายงบประมาณ เป็นต้น |
| 3 | นโยบายของรัฐไม่ต่อเนื่องและชัดเจน ทำให้ไม่สามารถดำเนินงานเชิงรุกได้ |
| 4 | งบประมาณที่ได้รับจัดสรรจากมหาวิทยาลัยน้อยลง เนื่องจากจำนวนนักศึกษาที่ลดลงและงบประมาณที่มหาวิทยาลัยได้รับจัดสรรจากรัฐบาลลดลดง  |
| 5 | ผลกระทบและความไม่แน่นอนของระยะเวลาสิ้นสุดการแพร่ระบาดของโรคติดเชื้อไวรัสโคโรน่า หรือ COVID-19 ประกอบกับสภาพสังคม วัฒนธรรม การดำรงชีวิตที่เปลี่ยนแปลงไปในยุค New normal |
| 6 | การเปลี่ยนแปลงอย่างรวดเร็วด้านเทคโนโลยี ทำให้บุคลากรไม่สามารถเรียนรู้เทคโนโลยีใหม่ๆ ได้ทัน |
| 7 | การปรับตัวของบุคลากรให้ทันกับความก้าวหน้าด้านเทคโนโลยีดิจิทัล |

**คำตอบ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### **ส่วนที่ 3: การทบทวนวิสัยทัศน์ ค่านิยม และสมรรถนะหลัก**

1. **วิสัยทัศน์ (Vision):** "เป็นศูนย์กลางการบริหารจัดการ โดยใช้เทคโนโลยีและนวัตกรรม"
	* ท่านมีความคิดเห็นอย่างไรต่อวิสัยทัศน์ปัจจุบันของสำนักงานอธิการบดี? (โปรดเลือก 1 ข้อ)
		+ เหมาะสมดีอยู่แล้ว
		+ ควรปรับปรุงเล็กน้อย (โปรดระบุ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		+ ควรมีการเปลี่ยนแปลงครั้งใหญ่ (โปรดระบุ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	* หากมีข้อเสนอแนะเพิ่มเติมสำหรับวิสัยทัศน์ในอนาคต โปรดระบุ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. **ค่านิยม (Core Values):** “ส. = สนับสนุนพันธกิจ น. = นวัตกรรม อ. = อำนวยการ”
ท่านคิดว่าค่านิยมปัจจุบันสะท้อนถึงการปฏิบัติงานของบุคลากรในสำนักงานอธิการบดีได้ดีเพียงใด?
	* + ดีมาก
		+ ดี
		+ ปานกลาง
		+ น้อย
		+ น้อยที่สุด
	* ท่านมีข้อเสนอแนะในการเสริมสร้างค่านิยมเหล่านี้ หรือเสนอค่านิยมใหม่ที่จำเป็นหรือไม่?
		+ ไม่มี
		+ มี (โปรดระบุ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **สมรรถนะหลัก (Core Competencies):** “เชี่ยวชาญในสายงานอาชีพ”
(โปรดระบุสมรรถนะหลักปัจจุบันของสำนักงานอธิการบดีที่คาดหวัง เช่น การทำงานเป็นทีม, การแก้ปัญหา, การสื่อสาร, การใช้เทคโนโลยี)
	* ท่านคิดว่าสมรรถนะหลักเหล่านี้มีความสำคัญต่อการปฏิบัติงานในสำนักงานอธิการบดีมากน้อยเพียงใด?
		+ สำคัญมากที่สุด
		+ สำคัญมาก
		+ สำคัญปานกลาง
		+ สำคัญน้อย
		+ ไม่สำคัญเลย
	* ท่านคิดว่ามีสมรรถนะหลักใดบ้างที่ควรเพิ่มเติมหรือเน้นย้ำ เพื่อให้บุคลากรสามารถปฏิบัติงานได้อย่างมีประสิทธิภาพมากขึ้นในอนาคต?
		+ ไม่มี
		+ มี (โปรดระบุ)

### **ส่วนที่ 4: การทบทวนวัฒนธรรมองค์กร**

1. **วัฒนธรรมองค์กรในปัจจุบัน:** “ศูนย์กลางการบริหารจัดการ การบริการ ด้วยดิจิทัล (Digital Management Hub)”
ท่านมองเห็นวัฒนธรรมองค์กรของสำนักงานอธิการบดีเป็นอย่างไรในปัจจุบัน?
(โปรดระบุคำสำคัญหรืออธิบายสั้นๆ เช่น เป็นมิตร, เน้นผลลัพธ์, มีความเป็นทางการสูง, เปิดรับฟังความคิดเห็น)
	* คำตอบ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. **วัฒนธรรมองค์กรที่พึงประสงค์:** ท่านคิดว่าวัฒนธรรมองค์กรที่พึงประสงค์สำหรับสำนักงานอธิการบดีในอนาคตควรเป็นอย่างไร เพื่อส่งเสริมให้การทำงานมีประสิทธิภาพและมีความสุขมากขึ้น?
	* คำตอบ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **ข้อเสนอแนะในการสร้างและพัฒนาวัฒนธรรมองค์กรที่พึงประสงค์:**
	* คำตอบ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### **ส่วนที่ 5: การทบทวนประเด็นยุทธศาสตร์**

**คำชี้แจง:** โปรดพิจารณาประเด็นยุทธศาสตร์ ตัวชี้วัด และโครงการหลักในแผนยุทธศาสตร์ปัจจุบันของสำนักงานอธิการบดี (หากมีเอกสารแนบหรือข้อมูลให้ผู้ตอบได้ทบทวนก่อน จะช่วยให้การตอบมีประสิทธิภาพยิ่งขึ้น)

**5.1 ทบทวนประเด็นยุทธศาสตร์/เป้าประสงค์เชิงยุทธศาสตร์**

**🏆พันธกิจ** 1. พัฒนาการบริหารและบริการให้เป็นศูนย์กลางในการสนับสนุนตามภารกิจหลักของมหาวิทยาลัย
 2. พัฒนาบุคลากรให้มีความรู้ความสามารถ ทักษะ และสมรรถนะ ในการบริการและบริหารจัดการ

**🏆ประเด็นยุทธศาสตร์สำนักงานอธิการบดี ประกอบด้วย 3 ยุทธศาสตร์ ดังนี้** 1. พัฒนาระบบบริหารจัดการสู่ความเป็นเลิศ
 2. พัฒนาสมรรถนะทรัพยากรบุคคลเพื่อเสริมสร้างคุณค่าให้แก่องค์กร
 3. สนับสนุนการจัดกิจกรรมพัฒนานักศึกษา

**จากประเด็นยุทธศาสตร์:** ท่านคิดว่าประเด็นยุทธศาสตร์หลักของสำนักงานอธิการบดีในปัจจุบันยังคงมีความเหมาะสมและครอบคลุมภารกิจหลักหรือไม่?
 ○ เหมาะสมดีอยู่แล้ว
 ○ ควรปรับปรุง/เพิ่มเติม (โปรดระบุประเด็นที่ควรปรับปรุง/เพิ่มเติม) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5.2 ทบทวนประเด็นยุทธศาสตร์/ตัวชี้วัด
ประเด็นยุทธศาสตร์ที่ 1 พัฒนาระบบบริหารจัดการสู่ความเป็นเลิศ (**รับผิดชอบ: กองนโยบายและแผน/งานบริหารทั่วไป กองกลาง/หน่วยนิติกร)
(Goal: ระบบบริหารที่โปร่งใส ยืดหยุ่น มีประสิทธิภาพสูง และขับเคลื่อนด้วยดิจิทัล)

| ที่ | KPI | EdPEx หมวด | เป้าหมาย/เกณฑ์ | แหล่งข้อมูล | หลักฐานเชิงประจักษ์ |
| --- | --- | --- | --- | --- | --- |
| 1 | ร้อยละของกระบวนการบริการหลักที่ใช้ระบบอิเล็กทรอนิกส์ (e-Service) | หมวด 6 - กระบวนการ | ≥ 90% | ระบบ e-Office, MIS | Log ระบบ/บันทึกการใช้งาน |
| 2 | ระยะเวลาเฉลี่ยในการอนุมัติคำสั่ง/หนังสือภายใน | หมวด 6, 7.4 | ≤ 3 วัน | ระบบสารบรรณ | รายงานเวลาการอนุมัติ |
| 3 | ร้อยละความพึงพอใจต่อการบริการของสำนักงานอธิการบดี | หมวด 3 - ลูกค้า | ≥ 4.5/5 | แบบสอบถามประจำปี | รายงานผลสำรวจ |
| 4 | ร้อยละของแผนงาน/โครงการที่ดำเนินการสำเร็จตามเป้าหมาย | หมวด 2 - กลยุทธ์ | ≥ 90% | ระบบแผนงาน | รายงานติดตามประเมินผล |
| 5 | ร้อยละของงบประมาณที่เบิกจ่ายได้ตามแผน | หมวด 5 - ข้อมูล ระบบสารสนเทศ | ≥ 95% | ระบบการเงิน | รายงานงบประมาณประจำปี |
| 6 | จำนวนข้อร้องเรียนที่แก้ไขได้ภายใน SLA (7 วัน) | หมวด 3, 6 | ≥ 95% | ศูนย์รับเรื่องร้องเรียน | บันทึกคำร้อง/วันแก้ไข |
| 7 | จำนวนเทคโนโลยีหรือระบบใหม่ที่พัฒนา/นำมาใช้ต่อปี | หมวด 4 - การวัด วิเคราะห์ | ≥ 3 ระบบ | แผน IT, งานพัฒนาระบบ | รายงานผลการพัฒนาระบบ |
| 8 | ความถูกต้องของเอกสารและข้อมูลที่ส่งต่อผู้บริหาร | หมวด 5, 6 | ≥ 98% | งานสารบรรณ | Audit ตรวจสอบภายใน |

**ยุทธศาสตร์ที่ 2 พัฒนาสมรรถนะทรัพยากรบุคคลเพื่อเสริมสร้างคุณค่าให้แก่องค์กร** (ผู้รับผิดชอบ : งานบริหารบุคคลและนิติการ กองกลาง)

| ที่ | KPI | หมวด EdPEx | เป้าหมาย | แหล่งข้อมูล | หลักฐานเชิงประจักษ์ |
| --- | --- | --- | --- | --- | --- |
| 1 | ร้อยละของบุคลากรที่ได้รับการพัฒนาความรู้ ความสามารถ และทักษะเพื่อพัฒนาสมรรถนะตามสายงาน ร้อยละ 90 | หมวด 5, 7.3 | ≥ 30 ชั่วโมง | ระบบพัฒนาบุคลากร, e-HR | Log การอบรม, ประกาศ/หลักสูตร |
| 2 | ร้อยละของบุคลากรที่มี Individual Development Plan (IDP) | หมวด 2, 6 | ≥ 95% | งานบุคคล/แบบฟอร์ม IDP | สรุปการจัดทำ IDP |
| 3 | ร้อยละของบุคลากรที่สามารถใช้ระบบเทคโนโลยีหลักได้คล่องแคล่ว | หมวด 5, 6, 7.3 | ≥ 85% | แบบประเมิน Digital Skills | แบบสอบถาม + แบบทดสอบระบบ |
| 4 | อัตราการเข้าร่วมกิจกรรมองค์กร/กิจกรรมเพื่อสังคม | หมวด 1, 7.3 | ≥ 80% | รายงานฝ่ายบุคลากร | บันทึกการมีส่วนร่วม |
| 5 | ร้อยละของบุคลากรที่ได้รับการยกย่อง/ประกาศเกียรติคุณ | หมวด 7.3, 7.5 | ≥ 20% | งานบุคคล/รายงานกิจกรรม | บันทึกผลการประกาศรางวัล |
| 6 | อัตราการลาออกหรือย้ายหน่วยงานของบุคลากร | หมวด 7.3 | ≤ 5% | รายงานการเคลื่อนไหวบุคลากร | แบบสถิติและแบบ Exit Interview |
| 7 | จำนวนองค์ความรู้ที่มีการเผยแพร่ให้บุคลากรรับรู้ผ่านกระบวนการจัดการความรู้ จำนวน 10 องค์ความรู้ | หมวด 4 | ≥ 30% | กล่องเสนอแนะ/แบบฟอร์มออนไลน์ | บันทึกข้อเสนอ/ผลการพิจารณา |

## ประเด็นยุทธศาสตร์ที่ 3: สนับสนุนการจัดกิจกรรมพัฒนานักศึกษา (ผู้รับผิดชอบ : กองพัฒนานักศึกษา)

|  |  |  |  |  |  |
| --- | --- | --- | --- | --- | --- |
| ลำดับ | KPI | หมวด EdPEx | เป้าหมาย | แหล่งข้อมูล | หลักฐานเชิงประจักษ์ |
| 1 | ร้อยละของกิจกรรมที่สนับสนุนและจัดได้ตามแผน | หมวด 2, 6, 7.1 | ≥ 95% | แผนกิจกรรมนักศึกษา | รายงานแผน-ผลกิจกรรม |
| 2 | ความพึงพอใจของนักศึกษาต่อระบบสนับสนุนกิจกรรม | หมวด 3, 7.2 | ≥ 4.5/5 | แบบสอบถามออนไลน์ | รายงานสรุปผลประเมิน |
| 3 | จำนวนกิจกรรมที่บูรณาการกับทักษะตามกรอบสมรรถนะ | หมวด 5, 6, 7.1 | ≥ 30 กิจกรรม | ระบบกิจกรรม + กรอบสมรรถนะ | ตารางบูรณาการกิจกรรมกับทักษะ |
| 4 | ร้อยละของกิจกรรมที่มีการจัดทำรายงานผลและประเมินผล | หมวด 4, 6 | ≥ 100% | แบบฟอร์มโครงการ | รายงานผลกิจกรรมพร้อมแบบประเมิน |
| 5 | จำนวนกิจกรรมที่ได้รับความร่วมมือจากเครือข่ายภายนอก | หมวด 1, 2, 7.5 | ≥ 10 โครงการ | บันทึกข้อตกลง / รายงานกิจกรรม | MOU / หนังสือความร่วมมือ |
| 6 | ร้อยละของนักศึกษาที่เข้าร่วมกิจกรรมต่อภาคการศึกษา | หมวด 3, 7.2 | ≥ 70% | รายงานฝ่ายพัฒนานักศึกษา | บันทึกการเข้าร่วม |
| 7 | ร้อยละของกิจกรรมที่สนับสนุนเป้าหมายมหาวิทยาลัย (เช่น SDGs / อัตลักษณ์) | หมวด 1, 2 | ≥ 70% | ตาราง Mapping แผนกิจกรรม | รายงานบูรณาการ SDGs / อัตลักษณ์ |
| 8 | จำนวนข้อเสนอแนะ / ปรับปรุงจากนักศึกษานำไปใช้จริง | หมวด 7.5 | ≥ 10 เรื่องต่อปี | กล่องรับความคิดเห็น/Survey | สรุปการปรับปรุงตามข้อเสนอแนะ |

**จากตัวชี้วัด (Key Performance Indicators - KPIs):** ท่านคิดว่าตัวชี้วัดสามารถสะท้อนความสำเร็จของการดำเนินงานตามประเด็นยุทธศาสตร์ได้ดีเพียงใด และมีตัวชี้วัดใดบ้างที่ควรพิจารณาเพิ่มเติม?

* + คำตอบ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	+ คำตอบ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### **🟊ส่วนที่ 6: ข้อเสนอแนะทั่วไป**

* ท่านมีข้อเสนอแนะอื่น ๆ เพิ่มเติมที่เกี่ยวกับแผนยุทธศาสตร์ของสำนักงานอธิการบดีที่ยังไม่ได้ระบุไว้ในแบบสำรวจนี้หรือไม่?
	+ คำตอบ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

……………………………………………ลงนาม
(...........................................................)
ตำแหน่ง.................................................
วัน..........เดือน................พ.ศ. 2568